નવી સ્ટારકાસ્ટ સાથેની આ લો-બજેટ ફિલ્મની સ્ટોરીલાઇન ફિલ્મ-ઇન્ડસ્ટ્રી અને મ્યુઝિકની આસપાસ ઘુમરાય છે. વિભાવરી મ્યુઝિક-કમ્પોઝર છે. મુંબઈમાં પોતાના બૉયફ્રેન્ડ સાથે રહે છે. એક દિવસ તેને એક મોટી ફિલ્મની ઑફર મળે છે; પણ બૉયફ્રેન્ડ, ઘરનું કામ અને મુંબઈની ફાસ્ટ લાઇફ વચ્ચે વિભાવરી મુંબઈથી નીકળીને પંજાબના ફોક સિંગર બીબી સરૂપને મળવા માટે જાય છે. બીબી સરૂપને તે પોતાની ફિલ્મમાં સાઇન કરવા માગે છે, પણ પંજાબ પહોંચ્યા પછી ત્યાંની ખુલ્લી હવાના માહોલમાં રહ્યા પછી વિભાવરીને લાગે છે કે આ જ તેનું ઘર છે. થોડો સમય રહેવા આવેલી વિભાવરી બીબી સરૂપના દીકરાના પ્રેમમાં પડે છે અને એવું જ સામે પક્ષે થાય છે. હવે બે અલગ-અલગ કલ્ચર અને કામને આપેલા કમિટમેન્ટ સાથે જીવન આગળ વધવાનું શરૂ થાય છે, જે વિભાવરી અને સરૂપના પરિવાર એમ બન્ને માટે જોખમી છે.